62020TO0550(01)_INF
Διάταξη του Γενικού Δικαστηρίου (δεύτερο τμήμα)της 6ης Οκτωβρίου 2020 – Sharpston κατά Συμβουλίου και αντιπροσώπων των κυβερνήσεων των κρατών μελών
(Υπόθεση T-550/20)
«Προσφυγή ακυρώσεως – Αποχώρηση του Ηνωμένου Βασιλείου από την Ένωση – Απόφαση των αντιπροσώπων των κυβερνήσεων των κρατών μελών για τον διορισμό ενός γενικού εισαγγελέα – Πράξη μη δεκτική προσφυγής – Προδήλως απαράδεκτο»
Αντικείμενο
Προσφυγή δυνάμει του άρθρου 263 ΣΛΕΕ με αίτημα την μερική ακύρωση της αποφάσεως (ΕΕ) 2020/1251 των αντιπροσώπων των κυβερνήσεων των κρατών μελών της 2ας Σεπτεμβρίου 2020 για τον διορισμό τριών δικαστών και ενός γενικού εισαγγελέα στο Δικαστήριο (ΕΕ 2020, L 292, σ. 1), καθόσον αφορά τον διορισμό του Αθανάσιου Ράντου στη θέση του γενικού εισαγγελέα του Δικαστηρίου.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Η Eleanor Sharpston φέρει τα δικαστικά έξοδά της καθώς και τα έξοδα στα οποία υποβλήθηκε το Συμβούλιο της Ευρωπαϊκής Ένωσης και οι αντιπρόσωποι των κυβερνήσεων των κρατών μελών, περιλαμβανομένων των εξόδων της διαδικασίας ασφαλιστικών μέτρων ενώπιον του Γενικού Δικαστηρίου και του Δικαστηρίου στις υποθέσεις T‑550/20 R, C‑423/20 P(R) και C‑424/20 P(R).